Zliechovský potok

Zliechovský potok je vodný tok v Strážovských vrchoch na území okresu Ilava a Prievidza. Je to pravostranný prítok Jaseniny v povodí rieky Nitrica, s dĺžkou približne 5 km a je tokom VI. rádu. Preteká cez CHKO Strážovské vrchy.

 Priebeh toku 
Potok pramení v centrálnej časti Strážovských vrchov, v geomorfologickom podcelku Zliechovská hornatina a jej časti Zliechovská kotlina, na severných svahoch Javorinky (), v nadmorskej výške približne  Od prameňa v závere Zliechovskej doliny v lokalite Rematina, v blízkosti rázcestia a lyžiarskeho areálu, juhovýchodne od Zliechova, tečie juhovýchodným smerom. Zakrátko priberá významnejší i druhý, menší ľavostranný prítok zo svahov Strážova () a kopírujúc dolinu, stáča sa na juh. Opúšťajúc Zliechovskú kotlinu pokračuje časťou Javorinka, kde v strednej časti toku prijíma ľavostranné prítoky spod Strážovcov () a Vysokej (). Pokračuje údolím, zovretým Suchým vrchom () a Vysokou () a na dolnom toku prechádza do časti Belianska vrchovina. V závere Zliechovskej doliny, pri samote Kremeň, sa v nadmorskej výške približne  vlieva do Jaseniny v povodí rieky Nitrica. Potok patrí do širšieho povodia rieky Váh.

Potok pramení a preteká katastrálnym územím obce Zliechov v okrese Ilava, krátko pred ústím prechádza na územie Valaskej Belej v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Zliechovská hornatina
 Zliechovská kotlina, Javorinka (geomorfologická časť), Belianska vrchovina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Zliechovská hornatina
Kategória:Povodie Nitry
Kategória:Vodné toky v okrese Ilava
Kategória:Vodné toky v okrese Prievidza
Kategória:Zliechov
Kategória:Valaská Belá